O **Instituto de Linguística Teórica e Computacional** (ILTEC) foi, entre 1988 e 2015, unha unidade portuguesa de investigación científica, con sede en Lisboa, sen ánimo de lucro e de carácter privado, que tiña como asociados á Fundação para a Ciência e a Tecnologia, a Universidade de Lisboa e a Universidade Nova de Lisboa. En 2015 fusionouse co Centro de Estudos de Linguística Geral e Aplicada, creando unha nova unidade, CELGA-ILTEC.

Historia
--------

ILTEC creouse en 1988 para albergar ao equipo portugués para o proxecto europeo Eurotra, dirixido por Maria Helena Mira Mateus.

Despois dunha primeira fase na que representou a Portugal en proxectos de investigación internacionais cun forte compoñente formal e computacional, o ILTEC dedicouse na última década á produción e dispoñibilidade gratuíta de recursos lingüísticos útiles para o público en xeral, para profesionais e para a investigación en lingüística, concretamente nas áreas de fonoloxía, docencia, gramática, léxico e terminoloxía.

Actualmente, ILTEC está dividido en tres grupos, que reflicten diferentes liñas de investigación  :

* *Lingua e diversidade lingüística* - con foco na diversidade lingüística na escola, creando materiais de apoio para o ensino do portugués como segunda lingua (p. ex  );
* *Léxico e Modelado Computacional* - co obxectivo principal de investigar e crear recursos léxicos,  fonolóxicos  e terminolóxicos;
* *Discurso e alfabetización* -centrado no estudo da lingua desde unha perspectiva funcionalista- a gramática discursivo-funcional, a lingüística sistémico-funcional e a análise crítica do discurso son os principais modelos teóricos desenvolvidos; está en curso un estudo sobre aprender a escribir.

Recursos
--------

Moitos dos recursos léxicos producidos no ILTEC están recollidos no Portal da lingua portuguesa, un sitio de consulta gratuíta. Estes recursos inclúen o Vocabulario Ortográfico do Portugués, un amplo léxico flexionado, dicionarios de xentilicios, substantivos verbais e palabras estranxeiras, e un vocabulario de todas as palabras que cambian co Acordo Ortográfico de 1990, así como recursos externos como o texto dos acordos ortográficos e as nomenclaturas gramaticais de Portugal e o Brasil. Máis recentemente, puxéronse a disposición ferramentas para apoiar a aplicación do Acordo Ortográfico, como Lince, un conversor de documentos para a nova ortografía.

Alén dos recursos do portal, ILTEC tamén ofrece un conxunto de materiais de apoio para o ensino do portugués como segunda lingua. Estes recursos están dispoñíbeis na páxina do proxecto, e tamén se publican en dous CD (*Primeiros resultados* e *Análises e materiais*) e nun libro (*Diversidade linguística na Escola*).

Proxectos
---------

Durante a súa historia, ILTEC desenvolveu un gran número de proxectos, algúns dos cales se describen a continuación.

### EUROTRA

Proxecto europeo realizado entre 1987 e 1992, financiado pola CEE, con dous obxectivos principais: (1) a creación dun prototipo preindustrial de tradución automática de textos escritos e (2) o desenvolvemento do coñecemento no campo do procesamento informático das linguas naturais oficiais nos países da Comunidade Europea.

### *Diversidade Linguística na Escola*

Proxecto desenvolvido entre 2003 e 2007 co obxectivo de estudar a diversidade lingüística nos centros educativos portugueses. Os seus obxectivos principais foron: (1) sensibilizar á comunidade escolar sobre a riqueza do plurilingüismo na escola; (2) valorar as linguas maternas dos alumnos; (3) crear pautas así como algúns materiais capaces de mellorar a competencia lingüística portuguesa do alumnado con outras linguas maternas.

### Corp-oral

Proxecto iniciado en 2005 co obxectivo de crear un *corpus* de fala espontánea en portugués europeo, composto por gravacións de falantes da zona da Gran Lisboa. Os resultados están dispoñíbeis gratuitamente para consulta.

### Portal da Lingua Portuguesa

Proxecto en marcha dende 2006, pretende construír e desenvolver un conxunto de recursos lingüísticos sobre o léxico portugués e manter un sitio en liña para a difusión gratuíta destes recursos.

### Clases bilingües

Proxecto en marcha dende o ano 2007, pretende crear e estudar grupos nos que se impartan clases en máis dunha lingua.

Notas
-----

1. ↑  The EUROTRA Project Arquivado 05 de xuño de 2013 en Wayback Machine. (*en inglés*)
2. ↑  "ILTEC, projetos concluídos". Arquivado dende o orixinal o 2009-07-12. Consultado o 2010-11-15.
3. ↑  "ILTEC, projetos em curso". Arquivado dende o orixinal o 2009-11-01. Consultado o 2010-11-15.
4. ↑  "ILTEC, grupos de investigação". Arquivado dende o orixinal o 2009-07-12. Consultado o 2010-11-15.
5. ↑  "Diversidade Linguística na Escola Portuguesa". Arquivado dende o orixinal o 14 de abril de 2021. Consultado o 14 de xaneiro de 2023.
6. 1 2  Portal da Língua Portuguesa
7. ↑  "Corp-Oral, corpus de fala espontânea para o português europeu". Arquivado dende o orixinal o 20 de xaneiro de 2022. Consultado o 14 de xaneiro de 2023.
8. ↑  Associação de Informação Terminológica
9. ↑  "Desenvolvimento da Escrita no Ensino Básico". Arquivado dende o orixinal o 23 de xuño de 2021. Consultado o 14 de xaneiro de 2023.
10. ↑  "Acordo Ortográfico: Vocabulário oficial será escolhido em breve".
11. ↑   Arquivado 14 de abril de 2021 en Wayback Machine. Diversidade Linguística na Escola Portuguesa
12. ↑  "Fundação Calouste Gulbenkian, Diversidade Linguística na Escola". Arquivado dende o orixinal o 2007-07-01. Consultado o 2010-11-15.
13. ↑  "Apresentação, resultados e recursos do projeto *Diversidade Linguística na Escola*". Arquivado dende o orixinal o 14 de abril de 2021. Consultado o 14 de xaneiro de 2023.
14. ↑  "ILTEC, apresentação do projeto Corp-Oral". Arquivado dende o orixinal o 2009-10-27. Consultado o 2010-11-15.
15. ↑  "Interface do projeto Corp-Oral". Arquivado dende o orixinal o 20 de xaneiro de 2022. Consultado o 14 de xaneiro de 2023.
16. ↑  "ILTEC, descriçãodo projeto Portal da Língua Portuguesa". Arquivado dende o orixinal o 2009-10-22. Consultado o 2010-11-15.
17. ↑  "ILTEC, descrição do projeto Turmas Bilingues". Arquivado dende o orixinal o 2009-10-18. Consultado o 2010-11-15.

Véxase tamén
------------

### Ligazóns externas

* 
* 

|  |  |
| --- | --- |
| Control de autoridades | 
* Wd: Q10302887
* WorldCat
* VIAF: 158162436
* GRID: grid.435499.6
* ISNI: 0000 0001 2113 716X
* LCCN: no95048545
* SUDOC: 061423564

 |